Daang Hari

Ang **Daang Hari** (), na kilala din bilang **Daang Las Piñas-Muntinlupa-Cavite** (*Las Piñas-Muntinlupa-Cavite Road* o ***LAMUCAR***), ay isang pangunahing lansangang arteryal na nag-uugnay ng katimugang Kamaynilaan sa lalawigan ng Kabite sa Pilipinas. Sinasaklaw nito ang 15.1-kilometro (o 9.4-milyang) ruta mula Abenida Komersiyo sa timog ng Daang Alabang–Zapote sa mga hangganan ng Las Piñas at Muntinlupa hanggang Lansangang Aguinaldo sa katimugang Imus malapit sa hangganan nito sa Dasmariñas.

Itinayo ito noong 2003 upang maibsan ang mabigat na daloy ng trapiko sa katimugang bahagi ng Kamaynilaan, lalung-lalo na sa Daang Alabang-Zapote.

## Paglalarawan ng ruta
thumb|left|Daang Hari malapit sa Evia Lifestyle Center at palitan ng Muntinlupa–Cavite Expressway (MCX)
Ang malaking bahagi ng daan ay isang lansangang apat ang mga linya at hinahatian ng panggitnang harangan sa gitna nito. Nahahati ito sa dalawang seksiyon sa pamamagitan ng Daang Reyna sa may hangganan ng Las Piñas, Muntinlupa, at Bacoor.

### Abenida Komersiyo hanggang Daang Reyna
Ang hilagang dulo ng Daang Hari ay sa sangandaan nito sa Abenida Komersiyo (*Commerce Avenue*) sa loob ng Madrigal Business Park malapit sa Alabang Town Center kung saan isa itong tagapagpatuloy ng maikling daan na *Investment Drive* mula sa Daang Alabang–Zapote. Ang daan ay bumubuo sa hangganan sa pagitan ng Baranggay Ayala Alabang at Poblacion ng Muntinlupa sa silangan at Baranggay Almanza ng Las Piñas sa kanluran. Dadaan ang daan sa mga sumusunod na subdibisyon: T.S. Cruz Subdivision, Ayala Alabang, Ayala Southvale, Versailles, Katarungan Village, at Portofino Heights bago nito tumbukin ang sangandaan nito sa Daang Reyna sa Evia City. Ang kabuoang haba ng bahaging ito ay 5.9 kilometro (3.7 milya).

### Daang Reyna hanggang Lansangang Aguinaldo
Mula sa sangandaan nito sa Daang Reyna, liliko nang husto ang daan pa-kanluran at dadaan sa mga nayon at subdibisyon ng Molino ng Bacoor. Pagkatapos, babagtasin nito ang Daang Molino o Daang Molino–Paliparan kung saan matatagpuan ang SM Center Molino. Pagkaraan ng ilang daang kilometro pa-kanluran mula sa Daang Molino, papasok ang Daang Hari sa Imus at dadaan sa Baranggay Pasong Buaya bago magkarating sa dulo nito sa Lansangang Aguinaldo sa Anabu malapit sa hangganan nito sa Salitran, Dasmariñas. sa sangandaang ito matatagpuan ang gusaling pamilihan ng The District. Ang kabuoang haba ay 9.2 kilometro (5.7 milya).

### Daang Open Canal
Kinabibilangan ng Daang Hari ang isang karugtong sa Heneral Trias na ipinangalanang **Daang Open Canal** (), na kilala rin bilang **Karugtong ng Daang Hari** (*Daang Hari Extension*). Unang umiral ito bilang daanang papasok sa mga patubig na pinangasiwaan ng National Irrigation Administration (NIA). Dumadaan ito sa Lancaster New City Cavite at mga kalapit na subdibisyon at ilang mga pálayan bago matapos ito sa Lansangang Arnaldo sa barangay Pasong Camachile. Dumaraan ang Daang Open Canal bilang menor na daang pampook hanggang sa Daang Governor Ferrer.

## Mga sangandaan
## Mga sangay
### Daang Reyna
thumb|left|150px|Daang Reyna
Ang **Daang Reyna** (o **Abenida Vista**, ) ay isang 2-kilometro (o 1.2 milyang) sangay ng Daang Hari na nagsisimula sa palitan ng Daang Hari - MCX malapit sa Evia. Aalis ito ng Daang Hari sa rotonda malapit sa MCX at tutuloy ito pa-timog hanggang sa isa pang rotonda sa may Abenida Victoria na papuntang Muntinlupa at San Pedro, Laguna. Isa itong daang hinahatian ng panggitnang harangan at dalawa ang mga linya sa malaking bahagi nito. Matatagpuan ang daan malapit sa hangganan ng Muntinlupa - Las Piñas at dumadaan malapit sa mga *gated community* tulad ng Portofino South at Amore sa Portofino, na pag-mamayari ng Vista Land.

;Mga sangandaan

## Tingnan din
*Muntinlupa–Cavite Expressway
*Talaan ng mga lansangan sa Kalakhang Maynila

## Mga sanggunian
Kategorya:Mga lansangan sa Kalakhang Maynila